cyanic-selkie/wikianc huggingface dataset:
เอ็มพี 73
เอ็มพี 73 เป็นรถไฟฟ้าล้อเหล็กผสมยางที่ใช้งานในรถไฟฟ้าปารีส นำเข้าเมื่อ ค.ศ. 1974 มีจุดประสงค์เพื่อนำมาใช้งานในสาย 6 ที่กำลังจะเปิดใช้งาน มีจำนวน 252 คัน โดยมี 6 คันที่ใช้งานไม่ได้ ทำให้เหลือใช้งานเพียง 246 คัน ได้ทำการปรับปรุงรถในปี ค.ศ. 2000 มีจำนวน 5 คันต่อขบวน ปัจจุบันยังคงใช้งานใน สาย 6
รัฐลุมพินี
รัฐลุมพินี (लुम्बिनी प्रदेश, ลุมฺพินี ปฺรเทศ, ) เป็นรัฐทางภาคตะวันตกของประเทศเนปาล มีอาณาเขตติดต่อกับรัฐคัณฑกีและรัฐกรรณาลีทางทิศเหนือ ติดต่อกับรัฐอุตตรประเทศและรัฐพิหารของประเทศอินเดียทางทิศใต้ และติดต่อกับรัฐสุทูรปัศจิมทางทิศตะวันตก รัฐนี้เป็นรัฐที่มีเนื้อที่มากที่สุดเป็นอันดับที่ 3 และมีประชากรมากที่สุดเป็นอันดับที่ 3 ในบรรดารัฐต่าง ๆ ของประเทศ เมืองหลวงของรัฐคือเทอุขุรี ซึ่งเป็นเมืองเล็ก ๆ ที่ตั้งอยู่ใกล้กับกึ่งกลางพื้นที่ของรัฐและกำลังได้รับการพัฒนาเพื่อตอบสนองความจำเป็นเบื้องต้นสำหรับการเป็นเมืองหลวงของรัฐ รัฐลุมพินีเป็นที่ตั้งของแหล่งมรดกโลกลุมพินีซึ่งธรรมเนียมพระพุทธศาสนากล่าวว่าเป็นสถานที่ประสูติของพระพุทธเจ้า
วันศุกร์
วันศุกร์ เป็นวันลำดับที่ 6 ในสัปดาห์ อยู่ระหว่างวันพฤหัสบดีกับวันเสาร์ แต่ตามมาตรฐาน ISO 8601 กำหนดให้เป็นวันที่ 5 ของสัปดาห์
วันศุกร์เป็นวันสำคัญทางศาสนาอิสลาม ชาวมุสลิมจะไปชุมนุมที่มัสยิดเพื่อนมาซวันศุกร์เวลาเที่ยงพร้อมกัน
คิวโพลาห้าเหลี่ยมไจโรอีลองเกต
คิวโพลาห้าเหลี่ยมไจโรอีลองเกต (gyroelongated pentagonal cupola) เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาต่อเข้ากับแอนติปริซึมสิบเหลี่ยม (decagonal antiprism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 25 หน้า หน้ารูปสี่เหลี่ยมจัตุรัส 5 หน้า หน้ารูปห้าเหลี่ยมปรกติ 1 หน้า และหน้ารูปสิบเหลี่ยมปรกติ 1 หน้า รวม 32 หน้า รูปทรงนี้มี 25 จุดยอด 55 ขอบ และเป็นทรงตันจอห์นสันหมายเลข 24 (Johnson solid: J24) และมีรูปร่างเหมือนไบคิวโพลาห้าเหลี่ยมไจโรอีลองเกต (gyroelongated pentagonal bicupola: J46) ที่ตัดคิวโพลาห้าเหลี่ยมข้างหนึ่งออกไป
ภาษาโรมาเนีย
ภาษาโรมาเนีย (română) เป็นภาษากลุ่มโรมานซ์บอลข่านที่ผู้คนประมาณ 24–26 ล้านคน (ส่วนใหญ่อยู่ในโรมาเนียและมอลโดวา) พูดเป็นภาษาแม่ และอีก 4 ล้านคนพูดเป็นภาษาที่สอง  จากการประมาณอีกแบบหนึ่ง มีผู้คนประมาณ 34 ล้านคนทั่วโลกที่พูดภาษาโรมาเนียได้ โดย 30 ล้านคนในจำนวนนี้พูดเป็นภาษาแม่ ภาษาโรมาเนียเป็นภาษาทางการและภาษาประจำชาติของทั้งโรมาเนียและมอลโดวา และเป็นหนึ่งในภาษาทางการของสหภาพยุโรป
ภาษาโรมาเนียเป็นส่วนหนึ่งของกลุ่มภาษาโรมานซ์ตะวันออกซึ่งเป็นกลุ่มของภาษาที่พัฒนามาจากภาษาละตินสามัญรูปแบบต่าง ๆ ซึ่งแตกตัวจากภาษากลุ่มโรมานซ์ตะวันตกในช่วงเวลาตั้งแต่คริสต์ศตวรรษที่ 5 ถึงคริสต์ศตวรรษที่ 8 เพื่อแยกความแตกต่างภายในกลุ่มภาษาโรมานซ์ตะวันออก ในทางภาษาศาสตร์เปรียบเทียบเรียกภาษาโรมาเนียว่า ภาษาดากิอา-โรมาเนีย เมื่อเทียบกับภาษาที่ใกล้ชิดที่สุดอย่างภาษาอาโรมาเนียน ภาษาโมเกลนา-โรมาเนีย และภาษาอิสเตรีย-โรมาเนีย ภาษาโรมาเนียยังมีชื่อเรียกอีกชื่อหนึ่งว่า ภาษามอลโดวา ในมอลโดวา แต่ใน พ.ศ. 2556 ศาลรัฐธรรมนูญของมอลโดวาได้ตัดสินว่าภาษาทางการของสาธารณรัฐมีชื่อว่า ภาษาโรมาเนีย ตามที่ได้ระบุไว้ในคำประกาศอิสรภาพมอลโดวา
ผู้พูดภาษาโรมาเนียพลัดถิ่นอาศัยอยู่กระจัดกระจายไปตามภูมิภาคและประเทศอื่น ๆ ทั่วโลกโดยมีประชากรจำนวนมากในอิตาลี สเปน เยอรมนี สหราชอาณาจักร แคนาดา และสหรัฐ
เวลายุโรปกลาง
เขตเวลาชาติยุโรปกลาง (Central European Time; CET) เป็นชื่อของเขตเวลาที่ตรงกับมาตรฐานบบเวลาสากลเชิงพิกัดบวก 1 ชั่วโมง (UTC+1) ซึ่งใช้เป็นเวลามาตรฐานส่วนใหญ่ในประเทศยุโรป และใช้ในประเทศทางตอนเหนือของทวีปแอฟริกา
ประเทศที่ใช้
ประเทศต่อไปนี้ที่ใช้เขตเวลาชาติยุโรปกลางตลอดทั้งปี ประเทศหรือเขตพื้นที่ต่อไปนี้ที่ใช้เขตเวลาชาติยุโรปกลางเฉพาะช่วงฤดูหนาว เริ่มตั้งแต่ เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนตุลาคม ไปจนถึง เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนมีนาคม
เส้นขนานที่ 21 องศาใต้
เส้นขนานที่ 21 องศาใต้ คือวงกลมละติจูดที่ 21 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 21° ใต้ลากผ่านพื้นที่ดังนี้:
จักริน ภูริพัฒน์
จักริน ภูริพัฒน์ (เกิด 8 ธันวาคม พ.ศ. 2539) ชื่อเล่น แก็ป เป็นนักแสดงชาวไทย เป็นที่รู้จักในบทบาท “ยงยุทธ“ (วัยรุ่น) ในละครเรื่อง สุดแค้นแสนรัก (2558)
ประวัติ
จักริน ภูริพัฒน์ เกิดที่กรุงเทพมหานคร เป็นบุตรคนที่สองของครอบครัว จากพี่น้องสามคนโดยเป็นบุตรชายเพียงคนเดียว จักรินจบการศึกษาระดับมัธยมที่โรงเรียนสวนกุหลาบวิทยาลัย ต่อมาจบการศึกษาระดับอุดมศึกษาที่คณะบริหารธุรกิจ มหาวิทยาลัยเกษตรศาสตร์ (เกียรตินิยมอันดับ 2)
จักรินเริ่มเข้าสู่วงการบันเทิงจากคำชักชวนของแมวมอง ขณะเดินเล่นที่สยามสแควร์ ซึ่งทำให้เขาได้พบกับ สมจริง ศรีสุภาพ จนได้มาทดสอบบท และมีผลงานแสดงละครเรื่องแรกใน หนุ่มบ้านไร่กับหวานใจไฮโซ รับบทเป็น ตะวันวาด ต่อมารับบทเป็น ขันติ ในละครซีรีส์ชุด สุภาพบุรุษจุฑาเทพ ตอน คุณชายรณพีร์ จนในปี พ.ศ. 2558 เขาแสดงละครเรื่อง สุดแค้นแสนรัก ในบทบาท ยงยุทธ หมั่นกิจ ซึ่งสร้างชื่อเสียงให้กับเขา สำหรับการแสดงในละครเรื่องนี้ จักรินได้รับรางวัลรางวัลพิฆเนศวรสาขานักแสดงดาวรุ่งชายดีเด่น
ภัทร์ ฉัตรบริรักษ์
ภัทร์ ฉัตรบริรักษ์ (เกิด 1 พฤษภาคม พ.ศ. 2532) ชื่อเล่น ภัทร์ เป็นนักแสดง นายแบบ พิธีกรชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ
ภัทร์เกิดเมื่อวันจันทร์ที่ 1 พฤษภาคม พ.ศ. 2532 ที่กรุงเทพมหานคร เป็นบุตรชายคนเล็กในบรรดา 3 คนของเลอพงศ์ มหมณีขจร และงามทิพย์ ฉัตรบริรักษ์ โดยภัทร มีพี่ชายทั้งหมด 2 คนคือ ปกรณ์ ฉัตรบริรักษ์ ธนา ฉัตรบริรักษ์ และยังมีน้องสาวบุญธรรมอีกหนึ่งคนคือ วันใหม่ ฉัตรบริรักษ์
ภัทร์จบการศึกษาระดับประถมศึกษาจากโรงเรียนอัสสัมชัญ มัธยมศึกษาตอนต้นจากโรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะครุศาสตร์ จุฬาลงกรณ์มหาวิทยาลัย (เกียรตินิยมอันดับ 1) และยังเคยได้รับหน้าที่เป็นคทากรแห่งจุฬาลงกรณ์มหาวิทยาลัยประจำงานฟุตบอลประเพณีจุฬาฯ–ธรรมศาสตร์ ระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
เข้าสู่วงการ
ภัทร์ก้าวเข้าสู่วงการด้วยการเป็นแขกรับเชิญของ บอย ปกรณ์ พร้อมกับ หน่อง ธนา ในรายการ ตีท้ายครัว หลังจากนั้นภัทร์จึงได้มีโอกาสถ่ายโฆษณาหลายชิ้นและได้เป็นนายแบบให้กับนิตยสารหลายเล่ม ต่อมาช่อง 3 เห็นแววจึงได้เรียกภัทร์มาเซ็นสัญญาเป็นนักแสดงในสังกัด สถานีวิทยุโทรทัศน์ไทยทีวีสีช่อง 3
และในปี 2558 ละครเรื่องแรกคือ สายลับสามมิติ ในบท วิศวะ นักประดิษฐ์สติเฟื่อง  ภัทร์มีละครเรื่องที่สองคือ  แผนร้าย ลงท้ายว่ารัก โดยรับบทเป็น ภาณุมาศ และละครเรื่อง สามสหายกับคุณนายสะอาด โดยภัทร์รับบทเป็น หมอแท้จริง
ส่วนผลงานสร้างชื่อที่เป็นที่พูดถึงมากที่สุด คือ บัลลังก์ดอกไม้ ในบท การันต์ พี่น้องบุญธรรมที่เป็นเพื่อนรักคอยจ้องแทงข้างหลังอนาวินทร์ (รับบทโดย มาริโอ้ เมาเร่อ) ตลอดเวลา นับว่าเป็นบทร้ายครั้งแรกของเขาที่ได้รับกระแสตอบรับล้นหลามมากทีเดียว
แหล่งข้อมูลอื่น
1989
ซาราห์ เชอร์ชิล ดัชเชสแห่งมาร์ลบะระ
ในสมัยที่การแต่งงานของผู้มีฐานะเป็นการแต่งงานเพื่อเพิ่มฐานะทางการเงินแต่ซาราห์มีความสัมพันธ์อันดีกับสามี จอห์น เชอร์ชิล ดยุกแห่งมาร์ลบะระ ผู้ที่ซาราห์สมรสด้วยเมื่อปีค.ศ. 1677 ซาราห์เข้าข้างเจ้าหญิงแอนน์ระหว่างการปฏิวัติอันรุ่งโรจน์และหลังจากที่พระเจ้าเจมส์ที่ 2สละราชสมบัติ เมื่อเจ้าหญิงแอนน์ขึ้นเสวยราชย์หลังจากพระเจ้าวิลเลียมที่ 3สวรรคตในปีค.ศ. 1702 เป็นพระนางเจ้าแอนน์ ดยุกแห่งมาร์ลบะระและ ซิดนีย์ กอดอลฟีน เอิร์ลแห่งกอดอลฟีนที่ 1 (Sidney Godolphin, 1st Earl of Godolphin) ก็ได้รับตำแหน่งสำคัญทางการเมือง ส่วนหนึ่งเป็นเพราะความสัมพันธ์ระหว่างซาราห์กับพระนางเจ้าแอนน์ เมื่อดยุกแห่งมาร์ลบะระนำทัพไปต่อสู้ในสงครามสืบราชบัลลังก์สเปนในยุโรป ซาราห์ก็เขียนจดหมายไปถึงสามีเล่าถึงความเป็นไปในราชสำนัก และนอกจากนั้นซาราห์ก็ยังเป็นผู้มีอิทธิพลในการให้คำปรึกษาแก่พระนางเจ้าแอนน์เมื่อดยุกแห่งมาร์ลบะระส่งรายงานการสงครามกลับมาถวายจากสนามรบ
ความเป็นหัวแข็งและความเป็นคนชอบเอาชนะของซาราห์เป็นสาเหตุหนึ่งที่ก็ทำให้ความสัมพันธ์ระหว่างพระนางเจ้าแอนน์และซาราห์มาสิ้นสุดลงในที่สุดในปีค.ศ. 1711 ซาราห์และสามีถูกปลดจากหน้าที่ในราชสำนัก แต่ก็ได้กลับรับราชการอีกครั้งในสมัยราชวงศ์ฮันโนเฟอร์หลังจากพระนางเจ้าแอนน์เสด็จสวรรคต แต่ต่อมาซาราห์ก็ยังคงมีความขัดแย้งอย่างรุนแรงกับคนสำคัญๆ รอบข้างอีกหลายคนเช่น เฮนรีเอ็ตตา กอดอลฟีน ดัชเชสที่ 2แห่งมาร์ลบะระ ลูกสาวคนที่สอง; จอห์น แวนบรูห์ (John Vanbrugh) สถาปนิกผู้ออกแบบและสร้างวังเบลนิม; รอเบิร์ต วอลโพล เอิร์ลแห่งออร์ฟอร์ด ผู้มักจะถูกบรรยายว่าเป็น “นายกรัฐมนตรีแห่งสหราชอาณาจักร”คนแรก; พระเจ้าจอร์จที่ 2 และ พระราชินีคาโรลีน หลังจากที่ดยุกแห่งมาร์ลบะระถึงแก่อสัญกรรมซาราห์ก็ได้รับเงินจำนวนที่มากพอที่จะทำให้เป็นผู้หญิงที่ร่ำรวยที่สุดในยุโรปคนหนึ่ง ซาราห์เสียชีวิตราววันที่ 18 ตุลาคม ค.ศ. 1744 เมื่ออายุได้ 84 ปี
ดูเพิ่ม
1660 1744
อิกัวโนดอน
กิเดียน แมนเทล แพทย์และนักธรณีวิทยาชาวอังกฤษ ค้นพบอิกัวโนดอนเมื่อ พ.ศ. 2365 (ค.ศ. 1822) นับเป็นไดโนเสาร์ชนิดแรก ๆ ที่พบ และมีรายงานทางวิทยาศาสตร์เผยแพร่ในสามปีต่อมา ที่ตั้งชื่อว่าอิกัวโนดอนเพราะฟันของมันคล้ายกับฟันของอิกัวนา และเป็นหลักฐานชิ้นแรกที่แสดงว่าไดโนเสาร์พัฒนามาจากสัตว์เลื้อยคลาน
อิกัวโนดอนเป็นสิ่งมีชีวิตสกุลที่มีขนาดใหญ่และพบกระจัดกระจายอยู่เป็นบริเวณกว้างมากที่สุดเมื่อเทียบกับสิ่งมีชีวิตวงศ์เดียวกัน ลำตัวของมันยาวกว่า 10 เมตร เมื่อยืดตัวขึ้นจะมีความสูง 5 เมตร หนัก 4-5 ตัน สันนิษฐานว่าอิกัวโนดอนเคลื่อนที่โดยใช้ขาทั้ง 4 ขา แต่ก็อาจเดินได้โดยใช้เพียงสองขา มือที่ขาหน้าของอิกัวโนดอนมี 5 นิ้ว หัวแม่มือแข็งแรงและชี้ขึ้นตั้งฉากกับฝ่ามือ ซากดึกดำบรรพ์และรอยเท้าที่พบทำให้เชื่อว่าอิกัวโนดอนมักอยู่เป็นฝูง
คณะนิติศาสตร์ มหาวิทยาลัยเชียงใหม่
คณะนิติศาสตร์ มหาวิทยาลัยเชียงใหม่ (อังกฤษ: Faculty of Law, Chiang Mai University) เป็นคณะในสังกัดมหาวิทยาลัยเชียงใหม่ เปิดการเรียนการสอนกฎหมายในระดับปริญญาตรี ปริญญาโท และปริญญาเอก
ประวัติ
คณะนิติศาสตร์ มหาวิทยาลัยเชียงใหม่ เริ่มต้นมาจากการจัดตั้งสาขาวิชานิติศาสตร์ เมื่อปี '''พ.ศ. 2508''' สังกัดอยู่ในภาควิชารัฐศาสตร์ คณะสังคมศาสตร์ เป็นการแบ่งส่วนราชการตามระเบียบบริหารราชการของมหาวิทยาลัยเชียงใหม่ โดยเปิดสอนกระบวนวิชากฎหมายจำนวนไม่น้อยกว่า 24 กระบวนวิชาเป็นส่วนหนึ่งของหลักสูตรรัฐศาสตรบัณฑิต และนอกจากนั้นยังเป็นวิชาบังคับพื้นฐานวิชาโท และวิชาเลือกเสรีสำหรับนักศึกษาทั้งมหาวิทยาลัยเชียงใหม่
ต่อมาในปี '''พ.ศ. 2535''' ได้ดำเนินการเปิดสอนหลักสูตรนิติศาสตรบัณฑิต (นิติศาสตร์ มหาวิทยาลัยเชียงใหม่ รุ่นที่ 1) โดยมหาวิทยาลัยเชียงใหม่เป็นมหาวิทยาลัยของรัฐในส่วนภูมิภาคแห่งแรกที่เปิดการเรียนการสอนหลักสูตรดังกล่าว
และในปี '''พ.ศ. 2549''' ได้จัดตั้งเป็น คณะนิติศาสตร์ มหาวิทยาลัยเชียงใหม่ ตามมติสภามหาวิทยาลัยเชียงใหม่ ครั้งที่ 2/2549 เมื่อวันที่ 25 มีนาคม พ.ศ. 2549 และประกาศในราชกิจจานุเบกษา เล่ม 125 ตอนพิเศษ 112 ง เมื่อวันที่ 4 กรกฎาคม พ.ศ. 2551
คณะนิติศาสตร์ มหาวิทยาลัยเชียงใหม่ มีประวัติความเป็นมา ดังนี้
'''พ.ศ. 2508''' เริ่มจัดการเรียนการสอนในฐานะสาขาวิชานิติศาสตร์ ซึ่งเป็นหน่วยจัดการศึกษาสังกัดภาควิชารัฐศาสตร์ คณะสังคมศาสตร์ โดยเปิดสอนวิชากฎหมายเป็นวิชาเอกสำหรับนักศึกษาภาควิชารัฐศาสตร์ วิชาบังคับพื้นฐานวิชาโทและเลือกสำหรับนักศึกษาทุกหลักสูตรของมหาวิทยาลัยเชียงใหม่
'''พ.ศ. 2535''' ดำเนินการเปิดสอนหลักสูตรนิติศาสตรบัณฑิต โดยมหาวิทยาลัยเชียงใหม่เป็นมหาวิทยาลัยของรัฐในส่วนภูมิภาคแห่งแรกที่เปิดหลักสูตรนิติศาสตรบัณฑิต
'''พ.ศ. 2538''' ดำเนินการจัดตั้งโครงการเพื่อให้บริการวิชาการแก่ชุมชน ภายใต้ชื่อ “โครงการให้คำปรึกษาด้านกฎหมายแก่ประชาชน” ซึ่งได้ดำเนินการมาจนถึงปัจจุบัน
'''พ.ศ. 2539''' เริ่มโครงการยกระดับหน่วยจัดการศึกษาหลักสูตรนิติศาสตรบัณฑิต จากสาขาวิชาขึ้นเป็นภาควิชา ตามแผนพัฒนาการศึกษาระดับอุดมศึกษาระยะที่ 8 (ปีงบประมาณ 2540 - 2544)โดยได้ใช้อาคาร 2 ของคณะสังคมศาสตร์ มหาวิทยาลัยเชียงใหม่ เป็นที่ตั้งสำนักงานโครงการจัดตั้งภาควิชานิติศาสตร์ และได้รับความเห็นชอบจากทบวงมหาวิทยาลัยแต่โครงการดังกล่าวได้ถูกชะลอไว้ตามมติคณะรัฐมนตรี เนื่องจากฐานะการเงิน การคลังและภาวะเศรษฐกิจของประเทศใน พ.ศ. 2540
'''พ.ศ. 2542''' ได้รับการรับรองมาตรฐานการศึกษาจากเนติบัณฑิตยสภา ส่งผลให้บัณฑิตผู้สำเร็จการศึกษานิติศาสตรบัณฑิต จากมหาวิทยาลัยเชียงใหม่ สามารถสมัครเป็นสมาชิกประเภทวิสามัญของเนติบัณฑิตยสภาได้
'''พ.ศ. 2546''' ทำการปรับปรุงหลักสูตรนิติศาสตรบัณฑิตเพื่อสนองต่อความต้องการของสังคม หน่วยงานและองค์กรที่ต้องการบุคลากรทางกฎหมาย และเพิ่มโอกาสในการศึกษาแก่บุคคลที่ต้องการศึกษากฎหมายหลังจากการสำเร็จการศึกษาระดับปริญญาตรีในสาขาอื่น
'''พ.ศ. 2547''' เปิดการสอนในระดับปริญญาโท หลักสูตรนิติศาสตรมหาบัณฑิต เนื่องจากเกิดการเปลี่ยนแปลงทางการเมืองเศรษฐกิจ การเมืองและสังคม ซึ่งก่อให้ความสนใจในสาขาวิชานิติศาสตร์เป็นอันมาก จึงเปิดหลักสูตรดังกล่าวเพื่อเป็นทางเลือกให้แก่ผู้ที่ต้องการศึกษาต่อในระดับที่สูงขึ้น
'''พ.ศ. 2549''' สภามหาวิทยาลัยอนุมัติให้มีฐานะเป็นคณะนิติศาสตร์ เมื่อวันที่ 25 มีนาคม 2549 โดยถือว่าวันดังกล่าวเป็นวันสถาปนาคณะนิติศาสตร์ มหาวิทยาลัยเชียงใหม่ เพื่อให้การบริหารเป็นไปอย่างมีประสิทธิภาพ คล่องตัว และสามารถพึ่งพาตัวเองได้ สอดคล้องกับการที่มหาวิทยาลัยเชียงใหม่ปรับเปลี่ยนสถานภาพเป็นมหาวิทยาลัยในกำกับของรัฐ โดยยังคงใช้อาคาร 2 ของคณะสังคมศาสตร์ มหาวิทยาลัยเชียงใหม่ เป็นที่ตั้งของคณะนิติศาสตร์
'''พ.ศ. 2555''' จัดพิธีวางศิลาฤกษ์อาคารเรียนและบริหาร คณะนิติศาสตร์ โดยพระเทพวิสุทธิคุณ เจ้าคณะจังหวัดเชียงใหม่ เจ้าอาวาสวัดบุปผาราม เป็นประธานในพิธีลงเสาเอก พร้อมด้วย รองอธิการบดี ผู้ช่วยอธิการบดี คณะผู้บริหาร คณาจารย์ ข้าราชการ เจ้าหน้าที่ บุคคลากร และนักศึกษามหาวิทยาลัยเชียงใหม่ เข้าร่วมในพิธีเมื่อวันที่ 2 มิถุนายน พ.ศ. 2555
'''พ.ศ. 2557''' อาคารเรียนและบริหาร คณะนิติศาสตร์ ดำเนินการก่อสร้างเสร็จสมบูรณ์ และได้เริ่มการเรียนการสอน ณ อาคารเรียนและบริหารใหม่ ในปี พ.ศ. 2558
หลักสูตร
โครงการอบรมหลักสูตรกฎหมายปกครองและวิธีพิจารณาคดีปกครอง
รูปแบบที่ 1 สำหรับหลักสูตรที่ได้รับการรับรองจากคณะกรรมการตุลาการศาลปกครอง (ก.ศป.)
1. ผู้เข้าร่วมอบรมจะต้องเข้ารับการอบรมตลอดหลักสูตรไม่น้อยกว่าร้อยละ 80 ของเวลาทั้งหมดของหลักสูตร และจะต้องสอบผ่านภาคบรรยายร้อยละ 60 ของทุกหมวดวิชา และสอบผ่านภาคปฏิบัติทั้ง 4 หัวข้อ จะได้รับประกาศนียบัตรรับรองว่าเป็นผู้ผ่านการอบรมหลักสูตรกฎหมายปกครองและวิธีพิจารณาคดีปกครอง ตามมาตรฐานที่คณะกรรมการตุลาการศาลปกครอง (ก.ศป.)รับรอง
2. การวัดผลประกอบด้วย ข้อสอบอัตนัย 5 หมวดวิชา และสอบภาคปฏิบัติ 4 หัวข้อ
ผู้เข้าร่วมอบรมจะต้องเข้ารับการอบรมตลอดหลักสูตรไม่น้อยกว่าร้อยละ 80 ของเวลาทั้งหมดของหลักสูตร จะได้รับวุฒิบัตรรับรองว่าเป็นผู้ผ่านการอบรมหลักสูตรกฎหมายปกครองและวิธีพิจารณาคดีปกครอง
นิติศาสตรบัณฑิต
นิติศาสตรมหาบัณฑิต '''หลักสูตรนิติศาสตรมหาบัณฑิต หลักสูตรปรับปรุง พ.ศ. 2561'''
รางวัลและความภาคภูมิใจ
ดูเพิ่มเติมที่: www.law.cmu.ac.th
สปากส์ฟลาย (เพลง)
"สปากส์ฟลาย" (Sparks Fly) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม สปีกนาว (2010) เพลงเขียนและผลิตโดยสวิฟต์ และนาธาน แชปแมน เป็นผู้ช่วยผลิตด้วย สวิฟต์แต่งเพลงนี้ขณะอายุ 16 ปี ก่อนออกซิงเกิลแรก "ทิม แม็กกรอว์" เมื่อ ค.ศ. 2006 หลังจากเธอร้องสดใน ค.ศ. 2007 "สปากส์ฟลาย" ได้รับความนิยมในหมู่แฟนคลับของสวิฟต์ ขณะกำลังทำอัลบั้มสปีกนาว แฟนคลับขอร้องให้บรรจุเพลงนี้ลงไปในอัลบั้มด้วย เพลงถูกเผยแพร่ตามคลื่นวิทยุเพลงคันทรีในสหรัฐอเมริกาผ่านสังกัดบิกแมชีนเรเคิดส์ในวันที่ 18 มิถุนายน ค.ศ. 2011 เป็นซิงเกิลที่ห้า มีซีดีซิงเกิลออกจำหน่ายในร้านค้าของสวิฟต์ในเวลาจำกัดเมื่อวันที่ 10 สิงหาคม ค.ศ. 2011 ด้วย
เบื้องหลังและการจำหน่าย
สวิฟต์เริ่มทำสตูดิโออัลบั้มที่สาม สปีกนาว เมื่อ ค.ศ. 2010 ก่อนวางจำหน่ายสองปี "สปากส์ฟลาย" เขียนโดยสวิฟต์ขณะที่เธออายุ 16 ปี ก่อนอัลบั้มเทย์เลอร์ สวิฟต์ จำหน่ายใน ค.ศ. 2006 เธอแสดงเพลงนี้สดในการแสดงตามบาร์ที่ "มีผู้ชม 40-50 คน" หลายแห่ง มีการบันทึกการแสดงสดในคอนเสิร์ตแห่งหนึ่งแล้วเผยแพร่ในอินเทอร์เน็ตเมื่อ ค.ศ. 2007 เพลงนี้กลายเป็นเพลงโปรดของแฟนเพลงของสวิฟต์ ทำให้สวิฟต์นำเพลงมาปรับปรุงใหม่ และนำบรรจุในอัลบั้มสปีกนาวหลังจากมีการร้องขอให้รวมไว้ในอัลบั้ม สวิฟต์กล่าวถึงเพลงนี้ว่า "นี่เป็นเพลงที่ฉันแต่งไว้เมื่อสองสามปีก่อน และฉันก็ใช้เวลากับมันมาเรื่อย ๆ มันดูยอดเยี่ยมดีที่เห็นความเปลี่ยนแปลงของเพลงตลอดเวลาหลายปีที่ผ่านมา แฟนเพลงได้ยินเพลงนี้มาก่อนในคอนเสิร์ต แต่มันก็มีความเปลี่ยนแปลงที่ฉันภูมิใจและฉันรอไม่ไหวที่จะให้พวกเขาได้ฟัง"
เพลงถูกส่งเข้าคลื่นวิทยุเพลงคันทรีหลายคลื่นในวันที่ 18 มิถุนายน ค.ศ. 2011 เป็นซิงเกิลที่ห้าจากอัลบั้มสปีกนาว หีบห่อรุ่นพิเศษวางจำหน่ายในร้านค้าของสวิฟต์ ประกอบด้วย สร้อยคอ "สปีกนาว" และซีดีซิงเกิล "สปากส์ฟลาย" มีตัวเลขระบุ ซีดีซิงเกิลดังกล่าวผลิตออกมาจำนวน 2,500 แผ่น และจำหน่ายในเวลาจำกัด หีบห่อรวมอัลบั้มสปีกนาวฉบับดีลุกซ์ของบริษัททาร์เกตคอร์เปอเรชัน หูฟังหนึ่งคู่ และซีดีซิงเกิลให้เลือกระหว่างเพลง "สปากส์ฟลาย" "เดอะสตอรีออฟอัส" หรือ "มีน" เพลงถูกนำไปเล่นในวิดีโอตัวอย่างของละครชุด ฮาร์ตออฟดิกซี ทางช่อง CW เพลงถูกนำไปแสเงในงานประจำปี "การแสดงดอกไม้ไฟ 4 กรกฎาคม ของเมซี" (Macy's 4th of July Fireworks Show) เมื่อ ค.ศ. 2012 เพลงยังอยู่ในอัลบั้มรวมเพลง นาวแดตส์วอตไอคอลคันทรีวอลยุม 5 ด้วย
ดนตรีและเนื้อเพลง
"สปากส์ฟลาย" เป็นเพลงแนวคันทรีป็อป ความยาว 4 นาที 22 วินาที เพลงแต่งโดยสวิฟต์เพียงคนเดียว แต่งด้วยคีย์ D ไมเนอร์ เสียงร้องของสวิฟต์เป็นอ็อกเทฟสองช่วง จาก F3 ถึง C5 โจนาธาน คีฟ กล่าวว่า "ท่อนอะแคปเปลลาที่ร้องว่า "Drop everything now" เรียกความสนใจได้อย่างง่ายดาย มาจากความรู้สึกสิ้นหวังของสวิฟต์หลังจากมีคำวิจารณ์ว่างานเพลงของเธอไร้เพศและไร้มลทิน" บ็อบบี พีค็อก กล่าวว่า "ผมไม่รังเกียจหากยังมีเสียงแบนโจจากเพลงรุ่นปี 2007 อยู่แต่หากเอาออกไปก็ไม่เสียหายอะไร บางทีปัญหาที่ใหญ่ที่สุดของผมคือท่อนประสานเสียงในครึ่งหลังของเพลงฟังดูอ่อนลง มันเริ่มต้นแบบเน้น ๆ และเป็นจังหวะตามปกติ แต่ในท่อนสร้อยกลับไม่มี "ความมีชีวิตชีวา" (oomph) มันเกือบจะรู้สึกราวกับว่าเธอเดินหลุดออกไปตรงกลางประโยค" เบลก โบลต์ จากเอนจิน 145 กล่าวว่า ""สปากส์ฟลาย" มีท่อนสร้อยที่เรียบง่าย แต่มีประสิทธิภาพ ท่อนที่ร้องว่า "I see sparks fly whenever you smile" ซึ่งสร้างชื่อเสียงให้เธอเป็นนักแต่งเพลงที่มีฝีมือที่สุดคนหนึ่ง" อะแมนดา เฮนเซล จากเทสต์ออฟคันทรี ให้ความเห็นเกี่ยวกับท่อนประสายเสียงในเพลงว่า ""แม้ว่าสวิฟต์บอกเป็นนัยว่า การหลงรักคนคนนี้เป็น "ความคิดที่แย่" เธอยังยืนยันว่าพวกเธอควรทำให้ผ่านไปด้วยดีในท่อนที่ว่า "ทิ้งทุกสิ่งทุกอย่างไว้ตอนนี้ แล้วพบฉันท่ามกลายสายฝน จูบฉันที่ข้างทางแล้วเยียวยาความเจ็บปวด เพราะฉันเห็นประกายระยิบระยับ เมื่อใดก็ตามที่คุณยิ้ม" (Drop everything now, meet me in the pouring rain / Kiss me on the sidewalk, take away the pain / ‘Cause I see sparks fly / Whenever you smile) ที่เธอร้องอย่างยืนหยัด
สวิฟต์กล่าวว่า เพลงมีเนื้อหาเกี่ยวกับ "การตกหลุมรักคนที่คุณอาจจะไม่คู่ควร แต่คุณไม่สามารถหยุดตัวเองได้ เพราะมันมีความเชื่อมโยงและเคมี"
การตอบรับ
"สปากส์ฟลาย" ได้รับคำวิจารณ์ทั่วไปในด้านดี ร็อบ เชฟฟิลด์จากนิตยสารโรลลิงสโตนยกย่องเสียงร้องของสวิฟต์ในเพลง "สปากส์ฟลาย" ให้ความเห็นว่า เสียงของเธอในเพลงที่มีจังหวะเพิ่มขึ้นไม่มีผลเพียงพอที่จะปกปิดความเชี่ยวชาญในฐานะนักร้องของเธอ Rahul Prabhakar จากนิตยสารดิออกโซเนียนรีวิวมองว่าเป็น "สิ่งที่สูบฉีดโดปามีน และชวนให้โยกสะบัดผม" โจนาธาน คีฟ จากนิตยสารสแลนต์แมกกาซีนเรียกเพลงนี้ว่า "การวนซ้ำที่บริสุทธิ์ที่สุดตามแบบฉบับและองค์ประกอบศิลป์ของสวิฟต์" และกล่าวต่อไปว่ามัน "สามารถเปลี่ยนสิ่งต่าง ๆ รอบตัวสวิฟต์ บางทีอาจจะเป็นซิงเกิลที่ถูกสร้างขึ้นมาอย่างสมบูรณ์แบบที่สุดในอาชีพนักร้องที่เกิดขึ้นบนงานเพลงมหัศจรรย์ด้านการผลิตและแต่งเพลงป็อป" เขาสรุปโดยกล่าวว่าเพลง "พิสูจน์การนำเสนอที่รำลึกอดีตเหล่านั้นจะทำได้ในบริบทของเพลง ด้วยเหตุนั้น "สปากส์ฟลาย" จะเป็นแม่แบบได้พอ ๆ กับซิงเกิลเดี่ยวซิงเกิลหนึ่ง และเป็นการพิสูจน์ทุกสิ่งที่เทย์เลอร์ สวิฟต์ทำไว้ถูกแล้ว" บ็อบบี พีค็อก จากรัฟสต็อก กล่าวว่าเขา "สัมผัสได้ว่าเทย์เลอร์เริ่มพบกับความเหนื่อยล้าเล็ก ๆ น้อย ๆ ทางวิทยุ เพลงของเธอร่วงหล่นจากยอดดั่งก้อนหิน และเธอยังทำเพลงขึ้นสูงสุดบนชาร์ตบิลบอร์ดได้ 0 จาก 3 เพลง ขณะที่ผมไม่คิดว่าเพลงนี้จะให้ความรู้สึกเหนือคำบรรยาย (je ne sais quoi) เพื่อให้ได้รับความนิยมเทียบเท่ากับเพลง 'ยูบีลองวิดมี' ผมยังคิดว่าแม้ความพยายามเพียงเล็กน้อยของเธอก็เป็นเพลงที่คุ้มค่าต่อการฟัง" เบลก โบลต์ จากเอนจิน 145 ยกย่องสวิฟต์โดยกล่าวว่า "การใส่ความเร่งรีบ ('Drop everything now,' เธอยืนกราน) และความกระตือรือร้น ('Take away the pain,' เธออ้อนวอน) ลงไปในท่อนเพลงแต่ละท่อน มาจากพรสวรรค์ของเธอ ไม่ได้มากเท่านักร้องแนวอื่น ๆ แต่เป็นผู้สื่อสารที่ยอดเยี่ยม โน้ตเพลงที่ตึงเครียดแต่ละโน้ตเต็มไปด้วยความหมาย ฉันควรจะอยู่หรือควรจะไป เธอสงสัย ปล่อยเวลาให้ผ่านไปหลายชั่วโมงก่อนเขาจะโทรหาเธออีกครั้ง" อะแมนดา เฮนเซล จากนิตยสารเทสต์ออฟคันทรีอ้างว่าเพลงเป็น "อีกหนึ่งในหลาย ๆ เพลงของสวิฟต์ที่ค่อย ๆ เชื่อมต่อแนวเพลงคันทรีและป็อปเพื่อสร้างเป็นแนวเพลงใหม่ที่เป็นเทย์เลอร์ สวิฟต์ 100%" เอริน ทอมสัน จากนิตยสารซีแอตเทิลวีกลี กล่าวว่า เขาไม่ "ตื่นเต้น" กับเพลงนี้และเปรียบเทียบเพลงนี้กับงานเพลงก่อนหน้า "เฟียร์เลส" "เฮย์สตีเฟน" และ "ฟอร์เอเวอร์แอนด์ออลเวส์" และกล่าวว่าสวิฟต์ "ใส่ท่อนเพลงเกี่ยวกับการยืนตากฝนในหลายเพลงจนผมเริ่มคิดว่าเธอดูภาพยนตร์ รักเธอหมดใจ ขีดไว้ให้โลกจารึก ทุกครั้งที่เธอนั่งแต่งเพลง" มิคาเอล สูด จากนิตยสารสปินมองว่าเป็นเพลงที่สดชื่นเช่นเดียวกับเพลง "ลองลิฟ"
วันเสาร์
วันเสาร์ เป็นวันลำดับที่ 7 ในสัปดาห์ อยู่ระหว่างวันศุกร์กับวันอาทิตย์ แต่ตามมาตรฐาน ISO 8601 กำหนดให้เป็นวันที่ 6 ของสัปดาห์
แอนตาโกนิสต์
แอนตาโกนิสต์ (antagonist) ในทางการแพทย์และเภสัชวิทยา เป็นสารที่มีหน้าที่ยับยั้งการทำงานปกติทางสรีรวิทยาของรีเซพเตอร์ (receptor) ยาหลายตัวทำงานโดยการหยุดบทบาทของเอ็นโดจีนัส (endogenous) รีเซพเตอร์ อะโกนิสต์ เช่น ฮอร์โมน และ นิวโรทรานสมิตเตอร์
แอนตาโกนิสต์จะแข่งขันกับอะโกนิสต์เพื่อเชื่อมต่อกับรีเซพเตอร์ บางครั้งจึงเรียกว่า แอนตาโกนิสต์ คู่แข่งขัน (competitive antagonist) แอนตาโกนิสต์หยุดอะโกนิสต์ได้โดยการแย่งชิงการเชื่อมต่อกับรีเซพเตอร์
คนข้างเคียง
คนข้างเคียง เป็น สตูดิโออัลบั้ม ลำดับที่สอง ของวง ฟรุตตี้ ออกวางแผงเมื่อปี พ.ศ. 2527 ในสังกัด อาร์เอสซาวด์ โดยอัลบั้มชุดนี้ได้รับการตอบรับที่ค่อนข้างดีจากแฟนเพลงมากกว่าอัลบั้มชุดแรกมีเพลงที่เป็นที่รู้จักในอัลบั้มได้แก่  คนข้างเคียง จากปลายปากกาของคุณ สมโภชน์ วิปุลัมภ์ รุ่นพี่ที่เคยร่วมงานกับ ชมพู สุทธิพงษ์ ตอนยังเป็นวงดนตรีโฟล์คซองชื่อ นานา
สโมสรฟุตบอลหญิงโกยังแดคโยนุนนพพี
สโมสรฟุตบอลหญิงโกยังแดคโยนุนนพพี (고양 대교눈높이 여자 축구단; Goyang Daekyo Noonnoppi WFC) เป็นทีมฟุตบอลหญิงเกาหลีใต้ ซึ่งตั้งอยู่ ณ เมืองโกยาง จังหวัดคย็องกี สโมสรแดคโยแกงการูได้รับการก่อตั้งขึ้นในเดือนพฤศจิกายน ค.ศ. 2002 ในฐานะที่เป็นส่วนหนึ่งของแดคโยสปอร์ตส ทีมนี้ได้เข้าแข่งขันในดับเบิลยูเคลีก ซึ่งเป็นลีกระดับสูงสุดของเกาหลี และสามารถครองแชมป์ในปี ค.ศ. 2009 ซึ่งได้มีการจัดการแข่งขันลีกดังกล่าวขึ้นเป็นครั้งแรก
ทีมปัจจุบัน
ผู้เล่นใน อักษรตัวหนา ได้ทำหน้าที่ร่วมกับชุดใหญ่ในการแข่งขันระดับนานาชาติ
การชำระเลือดผ่านเยื่อบุช่องท้อง
การชำระเลือดผ่านเยื่อบุช่องท้อง (peritoneal dialysis) หรือ การล้างไตทางช่องท้อง เป็นวิธีหนึ่งในการรักษาทดแทนไตด้วยการชำระสารผ่านเยื่อ ซึ่งทำโดยใช้เยื่อบุช่องท้องเป็นเยื่อเลือกผ่านให้เกิดการแลกเปลี่ยนสารละลายในเลือดกับน้ำในช่องท้อง มีเป้าหมายเพื่อช่วยเหลือผู้ป่วยไตวายให้สามารถขับสารน้ำส่วนเกินออกจากร่างกาย แก้ไขภาวะเกลือแร่ไม่สมดุล และขับสารพิษออกจากร่างกายได้ ผู้ป่วยที่ใช้การชำระเลือดผ่านเยื่อบุช่องท้องจะมีผลการรักษาที่ดีกว่าการชำระเลือดผ่านเยื่อ ("การฟอกเลือด") ในช่วง 2-3 ปีแรกที่รักษาด้วยวิธีนี้ นอกจากนี้แล้วยังมีข้อดีอื่นๆ เช่น มีความยืดหยุ่นในการจัดการรักษามากกว่า (ทำที่บ้านได้) และมีผลข้างเคียงน้อยกว่าในคนที่มีโรคหัวใจ
พัณณิดา ภูมิวัฒน์
พัณณิดา ภูมิวัฒน์ เป็นนักเขียนไทย ซึ่งมีผลงานที่ได้รับความนิยมและการยอมรับในวงกว้างเป็นจำนวนมาก ซึ่งส่วนใหญ่มักจะเป็นนวนิยายแนวแฟนตาซี และไซ-ไฟ โดยใช้นามปากกาทางอินเทอร์เน็ตว่า ลวิตร์(เคียว)
ประวัติ
พัณณิดา ภูมิวัฒน์เกิดเมื่อวันที่ 12 กรกฎาคม พ.ศ. 2524 สำเร็จการศึกษาชั้นประถมและมัธยมจากโรงเรียนมาแตร์เดอีวิทยาลัย
ต่อมา สำเร็จการศึกษาอักษรศาสตรบัณฑิต เกียรตินิยมอันดับหนึ่ง จากจุฬาลงกรณ์มหาวิทยาลัยสำเร็จในระดับปริญญาโท ภาควิชาวรรณคดีเปรียบเทียบ คณะอักษรศาสตร์ จุฬาลงกรณ์มหาวิทยาลัย และที่ University College London ด้าน publishing ปัจจุบันทำงานที่สำนักพิมพ์ silkworm ผลงานเรื่องแรกที่เขียนคือ "ฯพณฯ แห่งกาลเวลา(ภัทรกาลกัป)"
แฟนเพจของพัณณิดา ภูมิวัฒน์ http://www.facebook.com/lawit.pannida
ผลงาน
'''พ.ศ. 2543''' ตีพิมพ์ในหนังสือ "นิทานหว่านฝัน 8" จัดพิมพ์โดยสำนักพิมพ์มูลนิธิเด็ก '''พ.ศ. 2545'''
'''พ.ศ. 2547'''
'''พ.ศ. 2548'''
เทศบาลตำบลดอนฉิมพลี
เทศบาลตำบลดอนฉิมพลี เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1, 18 ตำบลดอนฉิมพลี ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลดอนฉิมพลีที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,592 คน และเป็นองค์กรปกครองส่วนท้องถิ่นประเภทเทศบาลตำบลที่มีพื้นที่เล็กที่สุดในประเทศไทย
พัณณิดา ภูมิวัฒน์
ผลงาน
'''พ.ศ. 2549'''
'''พ.ศ. 2550'''
เทศบาลตำบลดอนฉิมพลี
พื้นที่เทศบาลตำบลอยู่บริเวณทิศตะวันตกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 21.7 กิโลเมตร อยู่ห่างจากศาลากลางจังหวัดฉะเชิงเทราประมาณ 41.9 กิโลเมตร อยู่ห่างจากกรุงเทพมหานครประมาณ 67.6 กิโลเมตรตามทางรถยนต์ มีพื้นที่รับผิดชอบทั้งหมด 0.39 ตารางกิโลเมตรหรือคิดเป็น 243.75 ไร่
พัณณิดา ภูมิวัฒน์
ผลงาน
'''พ.ศ. 2551'''
'''พ.ศ. 2552'''
'''พ.ศ. 2553'''
'''พ.ศ. 2554'''
'''พ.ศ. 2555'''
'''พ.ศ. 2557'''
เปทรอนีย์แห่งอากีแตน
เปทรอนีย์แห่งอากีแตน (Pétronille d'Aquitaine) เป็นบุตรสาวคนที่สองของกีโยมที่ 10 แห่งอากีแตนกับอาเยนอร์แห่งชาเตลแลร์อูลต์ เธอเป็นน้องสาวของอาลีเยนอร์แห่งอากีแตน พระราชินีคู่สมรสแห่งฝรั่งเศสและอังกฤษ ชื่อของเธอถูกเรียกอย่างหลากหลายทั้ง อาลิกซ์ (หรือ อาเอลิต ในภาษาอุตซิตา) และ เปทรอนีย์ เธออาจเปลี่ยนชื่อเป็นอาลิกซ์หลังแต่งงาน ส่วนเปทรอนีย์น่าจะเป็นชื่อตั้งแต่เกิด
ต้นชีวิต
ข้อมูลของเปทรอนีย์แห่งอากีแตนมีไม่มาก ยากที่จะระบุได้ว่าเธอเกิดในปีไหน เท่าที่รู้คือเธอเป็นน้องสาวของอาลีเยนอร์แห่งอากีแตนที่ไม่มีใครทราบปีพระราชสมภพเช่นกัน แต่เดิมว่ากันว่าทรงเสด็จพระราชสมภพในปี ค.ศ. 1122 แต่งานวิจัยปัจจุบันบอกว่าพระองค์น่าจะเสด็จพระราชสมภพในปี ค.ศ. 1124 อาลีเยนอร์กับเปทรอนีย์มีพี่น้องชายหนึ่งคนชื่อว่ากีโยมซึ่งเสียชีวิตในวัยเด็กในปี ค.ศ. 1130 ไม่มีใครรู้ปีเกิดของกีโยมและไม่มีใครรู้ลำดับการเกิดของสามพี่น้อง บางแหล่งข้อมูลก็ว่าอาลีเยนอร์เป็นพี่คนโต บางแหล่งข้อมูลก็ว่ากีโยมเป็นพี่คนโต กีโยมอาจเป็นคนกลางระหว่างอาลีเยนอร์กับเปทรอนีย์ หรือไม่ก็อาจจะเป็นคนสุดท้องในบรรดาสามพี่น้อง ลำดับการเกิดที่ไม่ชัดเจนทำให้ระบุได้ยากว่าเปทรอนีย์เกิดในปีใด อาเยนอร์ มารดาของทั้งสามเสียชีวิตในปี ค.ศ. 1130 นั่นแปลว่าเปทรอนีย์ต้องเกิดก่อนปี ค.ศ. 1130 ความสัมพันธ์ของเปทรอนีย์กับราอูลแห่งแวร์ม็องดัวเริ่มต้นขึ้นในปี ค.ศ. 1141 เธอมีบุตรคนแรกราวปี ค.ศ. 1143 เธอจึงไม่น่าจะอ่อนกว่าอาลีเยนอร์มาก ปี ค.ศ. 1125 หรือไม่ก็ ค.ศ. 1126 น่าจะเป็นปีเกิดของเธอ
เปทรอนีย์เข้ามามีบทบาทในปี ค.ศ. 1137 เมื่อกีโยมที่ 10 ดยุคแห่งอากีแตนเสียชีวิต อาลีเยนอร์ พี่สาวของเธอได้สืบทอดดัชชี ส่วนเปทรอนีย์ได้มรดกเป็นที่ดินกับปราสาทจำนวนหนึ่งในบูร์กอญ เปทรอนีย์จะเป็นทายาทของอาลีเยนอร์ไปจนกว่าพระองค์จะมีพระโอรสธิดาเป็นของตัวเอง หลังบิดาเสียชีวิตไม่นาน อาลีเยนอร์แต่งงานกับหลุยส์ซึ่งต่อมากลายเป็นพระเจ้าหลุยส์ที่ 7 แห่งฝรั่งเศสในปีเดียวกันนั้น เปทรอนีย์ติดตามอาลีเยนอร์กับหลุยส์ไปปารีสและอาศัยอยู่ที่ราชสำนักฝรั่งเศส
เปทรอนีย์กับราอูล
เหตุการณ์ที่ข้อมูลชัดเจนที่สุดที่เกี่ยวข้องกับเปทรอนีย์คือการแต่งงานกับราอูลแห่งแวร์ม็องดัว เหตุการณ์ดังกล่าวเริ่มต้นขึ้นในปี ค.ศ. 1141 เมื่ออาลีเยนอร์กับพระเจ้าหลุยส์ที่ 7 เดินทางกลับไปที่อากีแตนด้วยหวังจะอ้างสิทธิ์ในเคานตีตูลูส ทั้งคู่พาราชสำนักฝรั่งเศสไปด้วย หนึ่งในนั้นมีเปทรอนีย์กับราอูล ฤดูร้อนปีนั้น พระเจ้าหลุยส์ลงใต้ต่อไปพร้อมกับกองทัพ ขณะที่อาลีเยนอร์กับคนอื่น ๆ อยู่ในปัวตู
ในช่วงเวลาดังกล่าว เปทรอนีย์เริ่มมีความสัมพันธ์ชู้สาวกับราอูลแห่งแวร์ม็องดัวซึ่งแก่กว่าเธอ 35 ปี แต่ความสัมพันธ์ดังกล่าวกลายเป็นเรื่องอื้อฉาวเมื่อเขาแต่งงานแล้ว เอลีโอนอร์แห่งบลัว ภรรยาของเขาเป็นน้องสาวหรือไม่ก็หลานสาวของตีโบที่ 4 เคานต์แห่งบลัว ขุนนางฝรั่งเศสที่มีอำนาจมากที่สุดคนหนึ่ง แหล่งข้อมูลมีข้อมูลไม่ตรงกันว่าราอูลกับเอลีโอนอร์มีบุตรด้วยกันหรือไม่ ว่ากันว่าบุตรชายชื่ออูกสืบทอดตำแหน่งต่อจากราอูลเป็นเคานต์แห่งแวร์ม็องดัวในช่วงสั้น ๆ ต่อมากลายเป็นพระในชื่อเฟลิกซ์แห่งวาลัว แต่ข้อมูลดังกล่าวยังเป็นที่โต้เถียง แหล่งข้อมูลให้ข้อมูลที่แตกต่างกันออกไปเรื่องปีที่ราอูลกับเอลีโอนอร์แต่งงานกัน ส่วนหนึ่งบอกว่าทั้งคู่แต่งงานกันช่วงต้นปี ค.ศ. 1120
อาลีเยนอร์แห่งอากีแตนอนุมัติให้ทั้งคู่คบหากันและสนับสนุนให้ราอูลทิ้งภรรยาคนปัจจุบัน การแต่งงานของราอูลกับเปทรอนีย์ดูจะเป็นความคิดที่เข้าท่า เนื่องจากเขาเป็นญาติใกล้ชิดของกษัตริย์ เป็นลอร์ดที่มีอำนาจมากที่สุดคนหนึ่งในฝรั่งเศส และเปทรอนีย์จะได้อยู่ใกล้กับอาลีเยนอร์ พระเจ้าหลุยส์เห็นดีเห็นงามกับการแต่งงานนี้ ปลายปีนั้นทรงพบปะกับบิชอปสามคนซึ่งหนึ่งในนั้นเป็นน้องชายของราอูล บิชอปทั้งสามเห็นชอบประกาศให้การแต่งงานในปัจจุบันเป็นโมฆะด้วยเหตุผลว่าเป็นการร่วมประเวณีกันระหว่างญาติใกล้ชิด ต้นปี ค.ศ. 1142 บิชอปกลุ่มเดิมได้ประกอบพิธีแต่งงานให้ราอูลกับเปทรอนีย์โดยได้รับการอนุมัติจากกษัตริย์
ตีโบที่ 4 เคานต์แห่งบลัวให้ที่พักพิงแก่ภรรยาที่ถูกทอดทิ้งของราอูลและยื่นคัดค้านต่อสมเด็จพระสันตะปาปาในนามของเธอ ตีโบยังมีแบร์นาด์แห่งแคลร์โวซ์ที่ไม่เห็นด้วยอย่างยิ่งกับการประกาศให้การแต่งงานเป็นโมฆะและการแต่งงานใหม่ให้การสนับสนุน ฤดูร้อนปีนั้น ที่ารประชุมสภาศาสนจักรที่สมเด็จพระสันตะปาปาจัดขึ้นมา บิชอปที่ประกอบพิธีแต่งงานให้ราอูลกับเปทรอนีย์ถูกตัดขาดจากศาสนาและถูกระงับตำแหน่ง ราอูลถูกสั่งให้ทิ้งเปทรอนีย์กลับไปหาอดีตภรรยาด้วยการข่มขู่ว่าจะตัดขาดจากศาสนา เขาปฏิเสธ ทั้งเขาและเปทรอนีย์จึงถูกศาสนจักรตัดขาดจากศาสนา ดินแดนของเขาต้องโทษต้องห้าม เกิดสงครามขึ้นระหว่างพระเจ้าหลุยส์กับตีโบ เดือนมกราคม ค.ศ. 1143 กองทัพของพระเจ้าหลุยส์ทำการปิดล้อมเมืองวิทรีซูร์มาร์นซึ่งอยู่ในดินแดนของตีโบ เกิดไฟไหม้ทำลายทั้งเมือง สังหารประชาชนกว่าพันคน เหตุการณ์ดังกล่าวตามหลอกหลอนพระเจ้าหลุยส์ซึ่งอยู่ในเหตุการณ์ตลอดพระชนม์ชีพที่เหลืออยู่
ราวปี ค.ศ. 1143 เปทรอนีย์ให้กำเนิดบุตรคนแรกเป็นบุตรสาวชื่อว่าอีซาแบลหรือเอลิซาเบธ ขณะถูกตัดขาดจากศาสนา ราอูลกับเปทรอนีย์มีส่วนร่วมในการก่อตั้งสถานที่ทางศาสนาเป็นการไถ่บาป ปี ค.ศ. 1144 สงครามระหว่างพระเจ้าหลุยส์กับตีโบจบลง ทั้งคู่เห็นชอบในสนธิสัญญาสันติภาพ แต่เปทรอนีย์กับราอูลยังคงถูกตัดขาดจากศาสนา ในปีเดียวกันอาลีเยนอร์ขอร้องแบร์นาด์แห่งแคลร์โวซ์ให้ใช้อิทธิพลกดดันสมเด็จพระสันตะปาปา เพื่อให้การถูกตัดขาดออกจากศาสนาน้องสาวกับน้องเขยของพระองค์ถูกล้มเลิก คำขอร้องถูกปฏิเสธ ราวปี ค.ศ. 1145 บุตรคนที่สองของทั้งคู่เป็นบุตรชายชื่อว่าราอูลถือกำเนิด
ปี ค.ศ. 1147 พระเจ้าหลุยส์ที่ 7 กับอาลีเยนอร์ออกเดินทางไปทำสงครามครูเสดครั้งที่สอง ราอูลถูกทิ้งให้บริหารปกครองราชอาณาจักรในช่วงที่พระเจ้าหลุยส์ไม่อยู่ มีการคาดเดาว่าเปทรอนีย์อาจจะร่วมเดินทางไปกับอาลีเยนอร์และพระสวามี แต่เธอน่าจะถูกทิ้งให้อยู่กับสามีของเธอมากกว่า ในปี ค.ศ. 1147 หรือ ค.ศ. 1148 ภรรยาคนแรกของราอูลเสียชีวิต การแต่งงานของเปทรอนีย์กับราอูลได้รับการอนุมัติจากสมเด็จพระสันตะปาปาคนใหม่ในปี ค.ศ. 1148 เมื่อการแต่งงานได้รับการอนุมัติ การตัดขาดจากศาสนาจึงถูกล้มเลิกไป ทั้งคู่มีบุตรคนที่สามซึ่งเป็นคนสุดท้ายเป็นบุตรสาวชื่อว่าเอลีโอนอร์ราวปี ค.ศ. 1148–1149 สมเด็จพระสันตะปาปาอนุมัติให้การแต่งงานของทั้งคู่ถูกต้องตามกฎหมาย แต่แบร์นาด์แห่งแคลร์โวซ์ได้ประกาศว่าราอูลกับเปทรอนีย์จะมีความสุขด้วยกันไม่นานและบุตรของทั้งคู่จะไม่มีบุตรเป็นของตัวเอง การทำนายของเขากลายเป็นจริง ราอูลเสียชีวิตในวันที่ 14 ตุลาคม ค.ศ. 1152 บุตรชายของทั้งคู่เสียชีวิตเร็วและไม่มีบุตรเนื่องจากเป็นโรคเรื้อน บุตรสาวของทั้งคู่ เอลิซาเบธแต่งงานกับฟิลิป เคานต์แห่งแฟลนเดอส์ ส่วนเอลีโอนอร์แต่งงานสี่ครั้ง แต่ไม่มีบุตรด้วยกันทั้งคู่
บั้นปลายชีวิต
เปทรอนีย์หายไปจากบันทึกทางประวัติศาสตร์ราวช่วงที่การแต่งงานครั้งแรกของพี่สาวถูกประกาศให้เป็นโมฆะ เชื่อกันว่าเธอเสียชีวิตก่อนราอูลในปี ค.ศ. 1151 ราอูลแต่งงานใหม่กับโลเร็ตแห่งแฟลนเดอส์ อีกทฤษฎีหนึ่งกล่าวว่าราอูลหย่ากับเธอในช่วงเวลาไล่เลี่ยกับที่การแต่งงานของอาลีเยนอร์กับพระเจ้าหลุยส์ถูกประกาศให้เป็นโมฆะ จากนั้นจึงรับโลเร็ตมาเป็นภรรยาคนที่สาม บ้างก็ว่ากันว่าโลเร็ตเป็นมารดาของเอลีโอนอร์ บุตรสาวคนเล็กของราอูล แต่ดูจากชื่อ เธอน่าจะเป็นบุตรสาวของเปทรอนีย์มากกว่า (เอลีโอนอร์ = อาลีเยนอร์ = เอเลนอร์) แหล่งข้อมูลฝรั่งเศสคาดเดาว่าเปทรอนีย์กับราอูลน่าจะยังแต่งงานกันอยู่ในตอนที่ราอูลเสียชีวิตและราอูลไม่เคยแต่งงานกับโลเร็ต ก่อนแต่งงานกับราอูล โลเร็ตเคยแต่งงานมาแล้วสองครั้ง ครั้งแรกกับไอเวน เคานต์แห่งอาลส์ และครั้งที่สองกับอ็องรีที่ 2 ดยุคแห่งลิมบูร์กที่หย่ากับเธอก่อนปี ค.ศ. 1152 หลังราอูลเสียชีวิต เธอแต่งงานครั้งสุดท้ายกับอ็องรีที่ 4 เคานต์แห่งลักเซมเบิร์ก ทั้งคู่หย่ากันในปี ค.ศ. 1163
เปทรอนีย์ยังมีชีวิตอยู่ในเดือนตุลาคม ค.ศ. 1151 ชื่อของเธอปรากฏอยู๋ในกฎบัตร หากเธอเสียชีวิตก่อนราอูลจริงก็คงเป็นหลังจากนั้นไม่นาน ทว่ามีบันทึกที่ทำให้เชื่อว่าเธอยังมีชีวิตอยู่ในช่วงหลังปี ค.ศ. 1152 โดยทั่วไปแล้วเชื่อกันว่าเธอตามอาลีเยนอร์กลับไปอากีแตนหลังการแต่งงานถูกประกาศให้เป็นโมฆะและเข้าร่วมในราสำนักของพระเจ้าเฮนรีที่ 2 แห่งอังกฤษ พระสวามีคนที่สองของอาลีเยนอร์ เปทรอนีย์มักถูกกล่าวถึงว่าได้ติดตามอาลีเยนอร์ไปอังกฤษเพื่อร่วมพิธีราชาภิเษกของพระนางกับพระเจ้าเฮนรีในปี ค.ศ. 1154 เอกสารจากต้นรัชสมัยของพระเจ้าเฮนรีได้กล่าวถึงชื่อของเปทรอนีย์อยู่ข้างชื่อของอาลีเยนอร์ ซึ่งคาดว่าน่าจะเป็นเปทรอนีย์เดียวกัน
ไม่ว่าเรื่องราวจะเป็นเช่นไร แต่หลังจากนั้นไม่นานชื่อของเปทรอนีย์ก็หายไปจากบันทึกทางประวัติศาสตร์ บางแหล่งข้อมูลกล่าวว่าเธออยู่กับอาลีเยนอร์ในตอนที่พระนางถูกพระสวามีคนที่สองจองจำ แต่ข้อมูลดังกล่าวอาจผิดพลาด เธอน่าจะเสียชีวิตนานแล้วก่อนที่อาลีเยนอร์จะเริ่มถูกจองจำในปี ค.ศ. 1173 กล่าวคือเปทรอนีย์น่าจะเสียชีวิตในช่วงคริสตทศวรรษ 1150
เอ็มพี 89
เอ็มพี 89 เป็นรถไฟฟ้าล้อเหล็กผสมยางที่ใช้งานในรถไฟฟ้าปารีส ออกแบบโดย Roger Tallon สร้างโดย GEC Alsthom (อัลสตอม) เพื่อใช้งานใน สาย 1 และ สาย 14 รถไฟฟ้าในสาย 1 ได้ย้ายไป สาย 4 ระหว่างปี ค.ศ. 2011 - 2013 เพื่อแทนที่รถไฟฟ้าเก่า เอ็มพี 59
ไวรัส ACTS.LFM.926
ACTS.LFM.926 เป็นไวรัสที่ติดกับไฟล์ช็อกเวฟแฟลช (.swf) ไวรัสตัวนี้ จะใช้สคริปต์ภาษาแอ็กชันสคริปต์ (ActionScript) ที่ใช้กันในช็อกเวฟแฟลช เพื่อสร้างไฟล์ชื่อ V.COM ในโฟลเดอร์เดียวกันกับที่ไฟล์แฟลชทำงานอยู่ ไฟล์นี้เป็นมากกว่าไวรัสที่ทำงานตามปกติ เพราะมันสามารถติดในไฟล์ช็อกเวฟแฟลชที่อยู่ในโฟลเดอร์เดียวกัน
ข้อมูลทางเทคนิค
ACTS.LFM.926 มีขนาด 926 ไบต์ ซึ่งจะแทรกเข้าไปในไฟล์ Shockwave Flash (.swf)
การทำงานของมันเป็นแบบง่าย ๆ คือการวนใช้ FindFirst/FindNext การทำงานจะหยุดลง ถ้าไม่มีไฟล์ .swf ถูกพบ หรือไฟล์ถูกตั้งค่าเป็น อ่านอย่างเดียว
นิวแมติก
นิวแมติก (Pneumatics) เป็นสาขาวิชาเทคโนโลยีที่เกี่ยวข้องกับการศึกษาและประยุกต์การใช้อากาศอัดให้เครื่องกลขับเคลื่อน
คำว่า นิวเมติก มีรากศัพท์มาจากภาษากรีกโบราณ คำว่า “Pneuma” หมายถึง ก๊าชที่มองไม่เห็น ในปัจจุบันเป็นที่ทราบกันว่า ระบบนิวแมติกจะหมายถึง ระบบที่ใช้อากาศอัดและส่งไปตามท่อทาง อากาศอัดดังกล่าวคือตัวกลางในการส่งถ่ายกำลังของไหลให้เป็นพลังงานกล จากนั้นจึงใช้พลังงานกลดังกล่าวไปใช้งาน เช่น การทำให้กระบอกสูบลมหรือมอเตอร์ลมทำงาน และตัวอย่างของการนำพลังงานดังกล่าวไปประยุกต์ใช้ ได้แก่ งานบรรจุหีบห่อสินค้า งานขนถ่ายวัสดุ เครื่องมือกลที่ใช้พลังงานลมในการขับเคลื่อน การจับยึดเพื่อเจาะชิ้นงาน และการประทับตราลงบนตัวชิ้นงาน เป็นต้น
การนำอากาศอัดมาประยุกต์ใช้งานนั้นมีวัตถุประสงค์หลักเพื่อก่อให้เกิดการทำงานอย่างอัตโนมัติ (Automation) และก่อให้เกิดการประหยัดแรงงานมนุษย์ ทั้งนี้เนื่องจากระบบนิวแมติกมีจุดเด่นหลายประการเมื่อเปรียบเทียบกับอุปกรณ์ในระบบไฮดรอลิก (Hydraulic) และอุปกรณ์ที่ทำงานด้วยระบบกลไกหรือระบบไฟฟ้า ซึ่งข้อดีของระบบนิวเมติก ได้แก่
ตัวอย่างการนำเอาระบบนิวแมติกไปใช้ประโยชน์ในโรงงานอุตสาหกรรม ได้แก่ กลไกในการจับยึดของเครื่องประกอบชิ้นส่วนในโรงงานอุตสาหกรรม ซึ่งสามารถที่จะนำพลังงานจากอากาศอัดหรือระบบนิวเมติกมาประยุกต์ใช้งานได้อย่างสะดวก โดยการติดตั้งกระบอกลมนิวแมติกเพื่อทำหน้าที่จับยึดชิ้นส่วนที่ต้องการ เป็นต้น
ไจโรไบแฟสติเจียม
ไจโรไบแฟสติเจียม (gyrobifastigium) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) สองอันมาต่อเข้าด้วยกันบนหน้ารูปสี่เหลี่ยมจัตุรัส โดยหันปริซึมอันหนึ่งไป ¼ รอบ ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 4 หน้า รวม 8 หน้า รูปทรงนี้มี 8 จุดยอด 14 ขอบ และเป็นทรงตันจอห์นสันหมายเลข 26 (Johnson solid: J26)
รูปทรงนี้สามารถจัดได้เป็น ไจโรไบคิวโพลาสองเหลี่ยม (digonal gyrobicupola)
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองสมุทรสาคร (เฉพาะตำบลท่าทราย ตำบลมหาชัย ตำบลท่าฉลอม ตำบลโกรกกราก ตำบลบางหญ้าแพรก ตำบลโคกขาม ตำบลพันท้ายนรสิงห์ ตำบลบางน้ำจืดและตำบลคอกกระบือ)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายทองแดง เบ็ญจะปัก ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขต 2
เขตเลือกตั้งที่ 2 ประกอบด้วยอำเภอเมืองสมุทรสาคร (เฉพาะตำบลนาดี) และอำเภอกระทุ่มแบน (ยกเว้นตำบลหนองนกไข่ ตำบลบางยาง และตำบลท่าเสา)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายสมัคร ป้องวงษ์ ได้ย้ายเข้าสังกัดพรรคชาติพัฒนาในเวลาต่อไป
เขต 3
เขตเลือกตั้งที่ 3 ประกอบด้วยอำเภอบ้านแพ้ว อำเภอกระทุ่มแบน (เฉพาะตำบลหนองนกไข่ ตำบลบางยางและตำบลท่าเสา) และอำเภอเมืองสมุทรสาคร (เฉพาะตำบลบ้านเกาะ ตำบลชัยมงคล ตำบลบางกระเจ้า ตำบลท่าจีน ตำบลบ้านบ่อ ตำบลบางโทรัด ตำบลกาหลงและตำบลนาโคก)
ทั้งนี้ หลังจากที่ผู้ได้รับเลือกตั้ง นางสาวจอมขวัญ กลับบ้านเกาะ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยไประยะหนึ่ง และคาดว่าอาจถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
อันดับของขนาด (จำนวน)
0.000 000 000 000 000 000 000 001
0.000 000 000 000 000 000 001
0.000 000 000 000 000 001
0.000 000 000 000 001
0.000 000 000 001
0.000 000 001
0.000 001
0.001
0.01
0.1
1 ; จำนวน หนึ่ง
10 ; จำนวน สิบ
100 ; จำนวน ร้อย
1,000 ; จำนวน พัน
10,000 ; จำนวน หมึ่น หรือ มีเรียด
100,000 ; จำนวน แสน หรือ ลาค
1,000,000 ; จำนวน ล้าน
10,000,000 ; จำนวน สิบล้าน
100,000,000 ; จำนวน ร้อยล้าน
1,000,000,000 ; จำนวน พันล้าน
10,000,000,000
1,000,000,000,000,000
1,000,000,000,000,000,000
1,000,000,000,000,000,000,000
1,000,000,000,000,000,000,000,000,000
1,000,000,000,000,000,000,000,000,000,000
1,000,000,000,000,000,000,000,000,000,000,000
1,000,000,000,000,000,000,000,000,000,000,000,000
1,000,000,000,000,000,000,000,000,000,000,000,000,000
ถึง
1,000,000,000,000,000,000,000,000,000,000,000,000,000,000
ลูนี่ตูนส์ บ้าหลุดโลก
ลูน่าติด บ้าหลุดโลก (Loonatics Unleashed) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Warner Bros. ฉายที่อเมริกาผ่านทางช่อง Kids' WB! ในประเทศไทยฉายผ่านทางทรูวิชั่นส์ ช่อง 29 สำหรับระบบอนาล็อกและช่อง 32 สำหรับระบบดิจิตอล หรือช่อง การ์ตูนเน็ตเวิร์ค เนื้อหาหลักของการ์ตูนเรื่องนี้จะเป็นเรื่องของลูกหลานของตัวละครในเรื่อง ลูนี่ตูนส์ โดยจะผสมอารมณ์ขันในแบบฉบับของลูนี่ตูนส์ และยังคงมีฉากต่อสู้ผสมอยู่ด้วย
เนื้อเรื่อง
ในปีค.ศ. 2772 เกิดดาวตกพุ่งชนลงที่แอ๊คเมโทรโพลิส (เป็นการผสมคำระหว่าง แอ๊คมี่ ซึ่งเป็นบริษัทผลิตสินค้าให้กับพวกลูนี่ตูนส์ กับ เมโทรโพลิส เมืองของซูเปอร์แมน) ทำให้โลกหลุดจากวงโคจร จากเหตุการณ์ครั้งนั้นได้เกิดการปลดปล่อยพลังเหนือมนุษย์ ก่อกำเนิดฮีโร่สายพันธุ์ใหม่ ลูนาติคส์ (สำหรับประเทศไทยจะเรียกว่า ซูเปอร์ตูนส์) แต่ในขณะเดียวกันก็มีคนบางคนที่ได้รับพลังพิเศษแต่กลับใช้มันในทางที่ผิด ซึ่งเป็นหน้าที่ของเหล่าลูนาติคส์ที่จะหยุดยั้งพวกนั้นไว้
เอซ บันนี่
หัวหน้าหลักของสมาชิกลูนาติคส์ มีสายตาอินฟราเรดและสามารถยิงแสงเลเซอร์ออกมาจากตาได้ เขายังมีความสามารถในศิลปะป้องกันตัวและใช้ดาบเป็นอาวุธ ก่อนทีจะได้รับพลัง เอซเป็นสตั๊นท์แมนที่ฝันอยากเป็นนักแสดงเอง และเช่นเดียวกับบรรพบุรุษของเขา เอซก็มีมุขเช่นเดียวกับที่บักส์ บันนี่เคยใช้ (เช่น What's up, Doc? หรือ Of course, you realize this means war)
เล๊กซี่ บันนี่
สมาชิกหญิงของลูนาติคส์ เธอมีหูที่สามารถฟังเสียงได้ในระยะไกลและมีพลังจิต นอกจากนั้นยังมีความไวสูง ก่อนหน้าที่จะได้รับพลัง เธอเป็นนักศึกษาของมหาวิทยาลัยแอ๊คเมโทรโพลิส ซึ่งต้องการจะเป็นเชียร์ลีดเดอร์ แต่เพราะเก่งกว่ารุ่นพี่ของเธอทำให้เธอไม่ได้รับเลือก ว่ากันว่าเล๊กซี่น่าจะเป็นลูกหลานของบักส์ บันนี่ ตามความสัมพันธ์ของบักส์กับโลล่าในลูนี่ตูนส์ต้นฉบับ
แดนเจอร์ ดั๊ค
ดั๊คเป็นตัวละครประเภทอีโก้จัด ฝันอยากเป็นหัวหน้าทีมลูนาติคส์เอง เขามีพลังย้ายมวลสาร (หรือที่ในเพลงเปิดตัวเขียนว่า "Quantum Quack" ซึ่งดั๊คเรียกว่าการ "Quacking") และมีพลังในการขว้างลูกบอลพลังงานที่เลือกสารต่างๆใส่เป้าหมายได้ ก่อนหน้าที่ได้รับพลังดั๊คเป็นคนทำความสะอาดสระว่ายน้ำและฝันอยากเป็นไลฟ์การ์ด ดั๊คเป็นลูนาติคส์คนเดียวในเรื่องที่ถูกเรียกด้วยนามสกุล (ดั๊ค) แทนที่ชื่อจริง (แดนเจอร์)
เทค อี โคโยตี้
เทคเป็นช่างเทคนิคประจำทีม เป็นคนที่มีความฉลาดสูงมาก เขาสามารถสร้างแม่เหล็กไฟฟ้าซึ่งสามารถยกวัตถุจากระยะไกลได้และยังมีความสามารถในการฟื้นฟูร่างกายที่เสียหายหรือถูกทำลายได้แต่ยังคงได้รับความเจ็บปวดแบบปกติ (ซึ่งเป็นความสามารถเดียวกับบรรพบุรุษของเขา) ก่อนหน้าที่จะได้รับพลัง เทคเป็นนักวิจัยของสถาบันแอ๊คเม่และถูกปฏิเสธผลงานของเขา หน้าที่หลักๆของเทคมักจะเป็นการสร้างอาวุธและยานพาหนะ
เรฟ รันเนอร์
เรฟเป็นตัวละครความเร็วสูง เขามีพลังในการวิ่งและบินและยังมีเรดาร์พลังจิต ซึ่งสามารถระบุตำแหน่งของเพื่อนร่วมทีมได้ ก่อนหน้าที่จะได้รับพลัง เรฟเป็นเด็กส่งอาหารแต่มักจะส่งช้าจนอดได้เงินหลายครั้ง (เพราะว่าอาหารที่ส่งนั้น ถ้าส่งช้าเกิน 30 นาทีลูกค้าจะได้ฟรี) ว่ากันว่าเรฟเองก็เป็นคนมีปัญญาพอควรเพราะตอนเป็นเด็กส่งอาหารก็เคยประดิษฐ์รองเท้าสเก็ตพลังจรวดขึ้นเอง รวมทั้งเขายังสามารถเข้าใจและวิเคราะห์ปัญหาต่างๆได้พอๆกับเทคเลยทีเดียว ตรงข้ามกับบรรพบุรุษของเขา เรฟสามารถพูดภาษาอังกฤษได้ (ซึ่งโร้ด รันเนอร์พูดได้แค่ "มี๊บ มี๊บ")
ดีวีดี
ลูนี่ตูนส์ บ้าหลุดโลก ได้มีการวางจำหน่ายเป็นดีวีดีโซน 1 ฤดูกาลที่ 1 ในวันที่ 13 มีนาคม ค.ศ. 2007 และวางจำหน่ายฤดูกาลที่ 2 ในวันที่ 14 สิงหาคม ค.ศ. 2007
ทิม แม็กกรอว์ (เพลง)
"ทิม แม็กกรอว์" (Tim McGraw) เป็นซิงเกิลเปิดตัว และซิงเกิลแรกที่ออกจำหน่ายของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และลิซ โรส และผลิตโดยนาธาน แชปแมน เพลงออกจำหน่ายวันที่ 19 มิถุนายน ค.ศ. 2006 โดยสังกัดบิกแมชีนเรเคิดส์ เป็นซิงเกิลเปิดตัวและซิงเกิลนำจากอัลบั้มเทย์เลอร์ สวิฟต์ สวิฟต์เขียนเพลง "ทิม แม็กกรอว์" ระหว่างเรียนชั้นปีที่ 1 ในโรงเรียนมัธยม หลังจากรู้ว่าเธอและคนรักรุ่นพี่ของเธอ ดรูว์ ดันแลป จะต้องเลิกรากันเมื่อปีสิ้นสุดและเขาต้องเข้าวิทยาลัย เพลงเขียนเกี่ยวกับสิ่งต่าง ๆ ที่เตือนความจำดันแลปไม่ให้ลืมสวิฟต์ และเวลาที่เขาเคยใช้ร่วมกัน หลังจากแยกทางกัน "ทิม แม็กกรอว์" มีส่วนเชื่อมกันระหว่างดนตรีคันทรีดั้งเดิมและยุคใหม่ เนื้อเพลงรวบรวมสิ่งต่าง ๆ ที่เกี่ยวข้องกับความสัมพันธ์ในอดีต หนึ่งในนั้นคือเพลงของนักร้องแนวคันทรี ทิม แม็กกรอว์
อาดา
ข้อมูลทางเทคนิค
อาดาเป็นไวรัสที่สร้างขึ้นมาเพื่อโจมตีชุดโปรแกรมป้องกันไวรัสพีซี-ซิลลิน (PC-cillin) Ada จะพยายามลบ PC-cillin เมื่อตรวจพบ และเมื่อไวรัสอาดาอยู่ในหน่วยความจำ มันอาจจะส่งเสียงคลิกช้า ๆ และอาจขึ้นข้อความแบบสุ่ม เช่น "disk full" นอกจากนี้ยังมีการแทรกข้อความลงไปในไฟล์ที่ติดไวรัส เช่นข้อความ "HATI-HATI !! ADA VIRUS DISINI !!"
ปลาตะเพียนหน้าแดง
ปลาตะเพียนหน้าแดง (Red-line torpedo barb, Denison barb; ) เป็นปลาน้ำจืดกึ่งเขตร้อนในสกุล Sahyadria และวงศ์ Cyprinidae  มีถิ่นอาศัยอยู่ในแม่น้ำและลำธารไหลแรงในประเทศอินเดีย
ลักษณะทางกายภาพ
ปลามีลักษณะลำตัวเรียวยาว เกล็ดสีเงิน มีแถบสีแดงสะท้อนแสงพาดจากหัว ผ่านตา ไปสิ้นสุดที่กลางลำตัว และมีเส้นดำพาดตลอดความยาวลำตัวอยู่ใต้แถบแดงอีกทีหนึ่ง ปลาชนิดนี้สามารถโตได้สูงสุดประมาณ 15 เซนติเมตร
ถิ่นที่อยู่อาศัย
ปลาตะเพียนหน้าแดง ตามธรรมชาติอาศัยอยู่ในภูมิอากาศกึ่งร้อน โดยมีอุณหภูมิน้ำอยู่ระหว่าง 15 ถึง 25 °C ค่า pH ในช่วง 6.8-7.8 และมีความกระด้าง 5-25 dGH
ชื่อเดิม
ปลาตะเพียนหน้าแดง ในตอนแรกมีการจัดอนุกรมวิธานเป็น Labeo denisonii โดย F. Day เมื่อ ค.ศ. 1865 มีชื่อเรียกอื่นได้แก่ Barbus denisonii, Crossocheilus denisonii, Barbus denisoni และ Puntius denisonii และในปัจจุบันใช้ชื่อว่า Sahyadria denisonii ซึ่งเป็นสกุลที่ตั้งขึ้นมาใหม่ในปี ค.ศ. 2013
ในวงการเลี้ยงปลา
ปลาชนิดนี้เป็นปลาที่เพิ่งนำมาเลี้ยงเป็นงานอดิเรกได้ไม่นาน ปลาตะเพียนหน้าแดงเป็นปลาที่อยู่รวมกันเป็นฝูง ค่อนข้างสงบ แต่บางตัวอาจดุเล็กน้อย บางครั้งอาจสับสนปลาชนิดนี้กับปลาอีกชนิดที่มีลักษณะใกล้เคียงคือ Sahyadria chalakudiensis ซึ่งสีสันไม่สดเท่า โตเต็มที่มีขนาดใหญ่กว่า และดุกว่า
วันอาทิตย์
วันอาทิตย์ เป็นวันในสัปดาห์ที่อยู่ระหว่างวันเสาร์กับวันจันทร์ ตามวัฒนธรรมดั้งเดิมของจูเดโอ-คริสเตียน วันอาทิตย์ถือเป็นวันแรกของสัปดาห์ แต่ต่อมาในช่วงกลางคริสต์ศตวรรษที่ 20 ก็มีการนับให้วันอาทิตย์เป็นวันที่ 7 ของสัปดาห์ (และให้วันจันทร์เป็นวันที่หนึ่งแทน) ตามที่ระบุไว้ใน ISO 8601 อย่างไรก็ตามในบางวัฒนธรรมยังกำหนดให้วันอาทิตย์เป็นวันแรกของสัปดาห์อยู่
ชื่อ
ในภาษาอังกฤษ Sunday นำชื่อมาจากเทพธิดา Sunne หรือ Sól ในตำนานเทพเจ้าสแกนดิเนเวีย สำหรับภาษาไทย วันอาทิตย์ ตั้งชื่อตามพระอาทิตย์ ซึ่งเป็นเทวดานพเคราะห์องค์หนึ่ง
ความหมายทางราชการ
วันอาทิตย์ถูกจัดว่าเป็นวันหยุดในหลายประเทศ, วันหยุดราชการและเป็นส่วนหนึ่งของวันหยุดสุดสัปดาห์ แต่สำหรับประเทศที่นับถือศาสนาอิสลามเป็นหลักจะใช้วันศุกร์หรือวันเสาร์เป็นวันหยุดสุดสัปดาห์แทน วันอาทิตย์เป็นวันสำคัญทางศาสนาคริสต์ ชาวคริสต์จะไปโบสถ์เพื่อทำพิธีกรรมทางศาสนา
การปรากฏในปฏิทินอื่น
ในปฏิทินเกรโกเรียนที่วนซ้ำทุก ๆ 400 ปี ไม่มีศตวรรษใดเลยที่เริ่มต้นด้วยวันอาทิตย์ วันขึ้นปีใหม่ของชาวยิว (Rosh Hashanah) ก็ไม่เคยตรงกับวันอาทิตย์เช่นกัน และเดือนใดๆ ซึ่งวันที่ 1 เป็นวันอาทิตย์จะมีวันศุกร์ที่ 13 เสมอ
ขนาด (คณิตศาสตร์)
ในทางคณิตศาสตร์ ขนาด (magnitude) คือสมบัติอย่างหนึ่งของวัตถุที่ใช้เปรียบเทียบว่า สิ่งใดใหญ่กว่าหรือเล็กกว่าสิ่งใดในวัตถุชนิดเดียวกัน ในทางเทคนิคคือการจัดอันดับของวัตถุ ในชีวิตจริงมีการใช้ขนาดในการจัดอันดับของวัตถุต่าง ๆ เช่น ความดังของเสียง (เดซิเบล) ความสว่างของดาวฤกษ์ หรือมาตราริกเตอร์บนระดับความรุนแรงของแผ่นดินไหว เป็นต้น
ชาวกรีกได้มีการแยกแยะขนาดไว้เป็นหลายประเภท รวมทั้ง ซึ่งชาวกรีกเคยพิสูจน์ว่าสองอย่างแรกนั้นไม่เหมือนกัน หรือแม้แต่ระบบสมสัณฐาน (isomorphism) ของขนาด และพิจารณาว่าขนาดที่เป็นจำนวนลบไม่มีความหมาย และใช้ค่าศูนย์เป็นขนาดที่ต่ำที่สุด หรือน้อยกว่าขนาดทั้งหมดที่เป็นไปได้ อย่างใดอย่างหนึ่ง
จำนวนจริง
ขนาดของจำนวนจริงมักเรียกว่าเป็นค่าสัมบูรณ์หรือมอดุลัส (modulus) เขียนแทนด้วยสัญลักษณ์ |x| ซึ่งนิยามโดย จะให้ผลลัพธ์เป็นระยะทางจากศูนย์ถึงจำนวนนั้นบนเส้นจำนวนจริง ซึ่งเป็นจำนวนบวกหรือศูนย์เสมอ ตัวอย่างเช่น ขนาดของ −5 เท่ากับ 5 เป็นต้น
จำนวนเชิงซ้อน
ขนาดของจำนวนเชิงซ้อน ซึ่งเรียกว่ามอดุลัสเหมือนกัน คือระยะทางจากศูนย์บนระนาบเชิงซ้อน สูตรสำหรับคำนวณนั้นเหมือนกับทฤษฎีบทพีทาโกรัส โดยที่ ℜ (z) และ ℑ (z) คือส่วนจริงและส่วนจินตภาพของ z ตามลำดับ ตัวอย่างเช่น ขนาดของ −3 + 4i เท่ากับ 5 เป็นต้น
เวกเตอร์ในปริภูมิแบบยุคลิด
ขนาดของเวกเตอร์ x สำหรับจำนวนจริงในปริภูมิแบบยุคลิด ℝn สามารถหาได้จากนอร์ม (norm) ซึ่งเป็นผลขยายมาจากระยะทางแบบยุคลิด นั่นคือรากที่สองของผลคูณจุด (dot product) ของเวกเตอร์ตัวเอง เมื่อ x = (x1, x2, ..., xn) และบางครั้งก็มีการใช้สัญกรณ์ |x| แทนนอร์ม
ตัวอย่างเช่น ขนาดของเวกเตอร์ (4, 5, 6) เท่ากับ
วันจันทร์
วันจันทร์ เป็นวันลำดับที่ 2 ในสัปดาห์ อยู่ระหว่างวันอาทิตย์กับวันอังคาร แต่ตามมาตรฐาน ISO 8601 กำหนดให้เป็นวันที่ 1 ของสัปดาห์
ดิจิมอนครอสวอร์ส
ดิจิมอนครอสวอร์ส (Digimon XROS WARS, Digimon Cross Wars) เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 6 ผลิตโดย โตเอะ แอนิเมชัน ออกอากาศครั้งแรกเมื่อวันที่ 6 กรกฎาคม ค.ศ. 2010 ถึงวันที่  25 มีนาคม ค.ศ. 2012 มีจำนวนตอนทั้งหมด 79 ตอน ออกอากาศถึง 3 ฤดูกาล
ฤดูกาลแรก
ในโลกมนุษย์ คุโด ไทกิ เด็กหนุ่มผู้มีความสามารถพิเศษในด้านกีฬาทุกรูปแบบ ฮิโนะโมโตะ อาคาริ เพื่อนสนิทของไทกิ หลังจากแข่งขันกีฬาบาสเกตบอลแล้วได้พบกับ ซึรุกิ เซนจิโร่ เด็กหนุ่มผู้ที่คิดว่าเป็นคู่ปรับของไทกิได้ท้าสู้กับไทกิแต่ว่าไทกิได้ยินเสียงทำนองดนตรีประหลาดพร้อมกับเสียงลึกลับที่ได้ยินแค่ไทกิเท่านั้น แต่แล้วเหตุการณ์ประหลาดในโลกมนุษย์เริ่มขึ้นเมื่อระบบสื่อสารในโลกมนุษย์มีความผิดปกติขึ้นมา ไทกิ, อาคาริ และ เซนจิโร่ ได้ไปที่ต้นเหตุจึงพบกับสิ่งมีชีวิตปริศนาโดยต้องการให้ไทกิเข้าร่วมกองทัพทำให้ไทกิและเพื่อนทั้ง 2 ถูกเข้ามิติในโลกดิจิตอล ไทกิได้พบกับดิจิมอนที่มีชื่อว่า เซาท์มอน ดิจิมอนผู้ชื่นชอบเสียงเพลง บาริสตามอน ดิจิมอนผู้ช่วยของเซาท์มอน ทำให้ไทกิต้องเผชิญหน้ากับ กองทัพจักรวรรดิบากุระ กองทัพดิจิมอนที่ชั่วร้ายซึ่งทำลายระบบเน็ตเวิร์คในโลกมนุษย์พร้อมกับโลกดิจิตอล ไทกิจึงร่วมต่อสู้และสร้างกองทัพที่มีชื่อว่า ครอสฮาร์ต ขึ้นมา
ในขณะเดียวกันกองทัพที่ต่อกรกับบากุระยังมีอีก 2 กลุ่มคือ บลูแฟลย์ กองทัพสีน้ำเงินผู้มีดิจิมอนที่มีพลังแข็งแกร่งนำทีมโดย อาโอนุมะ คิริฮะ เจเนรัลของบลูแฟลย์ และ ทไวไลท์ กองทัพลึกลับที่มีจุดประสงค์อันลึกลับนำทีมโดย อามาโนะ เนเนะ ทั้ง 2 กลุ่มเป็นทั้งคู่ปรับและมิตรทำให้ไทกิเจออุปสรรคในการช่วยเหลือโลกดิจิตอล